CELEX: 32006R1023
Language: lt
Date: 2006-07-05 00:00:00
Title: 2006 m. liepos 5 d.  Komisijos reglamentas (EB) Nr. 1023/2006, iš dalies keičiantis Reglamentą (EB) Nr. 958/2003, nustatantis išsamias Tarybos sprendimo 2003/286/EB taikymo taisykles, susijusias su Bendrijos tarifinių kvotų forma įvedamomis lengvatomis tam tikriems grūdų produktams, kurių kilmės šalis yra Bulgarijos Respublika, ir iš dalies keičiantis Reglamentą (EB) Nr. 2809/2000

6.7.2006   
            
            
               LT
            
            
               Europos Sąjungos oficialusis leidinys
            
            
               L 184/5
            
         
      KOMISIJOS REGLAMENTAS (EB) Nr. 1023/2006
   2006 m. liepos 5 d.
   iš dalies keičiantis Reglamentą (EB) Nr. 958/2003, nustatantis išsamias Tarybos sprendimo 2003/286/EB taikymo taisykles, susijusias su Bendrijos tarifinių kvotų forma įvedamomis lengvatomis tam tikriems grūdų produktams, kurių kilmės šalis yra Bulgarijos Respublika, ir iš dalies keičiantis Reglamentą (EB) Nr. 2809/2000
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. balandžio 8 d. Tarybos sprendimą 2003/286/EB dėl Protokolo, patikslinančio Europos sutarties, steigiančio Europos Bendrijų bei jų valstybių narių ir Bulgarijos Respublikos asociaciją, prekybos aspektus siekiant atsižvelgti į šalių derybų rezultatus žemės ūkiui taikytinų naujų abipusių lengvatų, pasirašymo (1), ypač į jo 3 straipsnio 2 dalį,
   kadangi:
   
               (1)
            
            
               Laikydamasi Sprendimo 2003/286/EB Bendrija įsipareigojo kiekvieniems prekybos metams įvesti importo tarifų kvotą nuline muito norma kviečiams bei meslinui, kviečių glitimui ir kukurūzams, kurių kilmės šalis yra Bulgarijos Respublika.
            
         
               (2)
            
            
               Atsižvelgiant į patirtį, įgytą taikant Komisijos reglamentą (EB) Nr. 958/2003 (2), reikėtų patikslinti ir supaprastinti kai kurias minėto reglamento nuostatas.
            
         
               (3)
            
            
               Siekiant užtikrinti, kad tas pats ekonominės veiklos vykdytojas importuotų realius paraiškoje nurodytus kiekius, reikėtų patikslinti ekonominės veiklos vykdytojui taikomą reikalavimą – pagal eilės numerį ir per atitinkamą savaitę pateikti tik vieną importo licencijos prašymą ir numatyti nuobaudas už šio reikalavimo nesilaikymą.
            
         
               (4)
            
            
               Todėl atitinkamai reikėtų iš dalies pakeisti Reglamentą (EB) Nr. 958/2003.
            
         
               (5)
            
            
               Šiame reglamente numatytos priemonės atitinka Javų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 958/2003 iš dalies keičiamas taip:
   
               1)
            
            
               Įterpiamas šis 1a straipsnis:
               „1a straipsnis
               Ekonominės veiklos vykdytojas gali pateikti tik vieną licencijos paraišką pagal vieną eilės numerį ir per savaitę remiantis 2 straipsnio 1 dalimi. Jeigu ekonominės veiklos vykdytojas pateikia daugiau nei vieną paraišką, jos visos yra atmetamos, o paraiškų pateikimo metu pateiktas užstatas lieka atitinkamai valstybei narei.“.
            
         
               2)
            
            
               2 straipsnis iš dalies keičiamas taip:
               
                           a)
                        
                        
                           1 dalis pakeičiama taip:
                           „1.   Paraiškos gauti importo licencijas valstybių narių kompetentingoms institucijoms pateikiamos ne vėliau kaip antrąjį kiekvieno mėnesio pirmadienį, 13 val. Briuselio laiku.
                           Licencijos paraiška pateikiama valstybės narės, kurioje paraiškos pateikėjas yra įregistruotas PVM mokėtoju, kompetentingai institucijai.
                           Kiekvienoje paraiškoje turi būti nurodytas ne didesnis kaip konkrečiais prekybos metais turimas importuoti atitinkamo produkto kiekis.“;
                        
                     
                           b)
                        
                        
                           3 dalis pakeičiama taip:
                           „3.   Jei kiekvieno produkto bendras kiekis nuo prekybos metų pradžios ir 2 dalyje nurodytas kiekis viršija tų prekybos metų kvotą, Komisija ne vėliau kaip trečiąją darbo dieną nuo paraiškų pateikimo nustato vienodą prašomų kiekių sumažinimo koeficientą.“;
                        
                     
                           c)
                        
                        
                           4 dalis pakeičiama taip:
                           „4.   Pritaikius pagal 3 dalį nustatytus sumažinimo koeficientus, jeigu jie buvo taikyti, ketvirtą darbo dieną nuo paraiškos pateikimo dienos valstybių narių kompetentingos institucijos išduoda importo licencijas, kuriose nurodyti kiekiai atitinka kiekį, kurio Komisijos buvo prašoma pagal 2 dalį.
                           Importo licencijų išdavimo dieną ne vėliau kaip 18 valandą Briuselio laiku kompetentingos institucijos elektroniniu būdu Komisijai praneša apie bendrą kiekį, kuris apskaičiuojamas sudėjus kiekius, kuriems tą dieną buvo išduotos importo licencijos, naudojantis priede pateiktu pranešimo pavydžiu.“.
                        
                     
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2006 m. liepos 5 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 102, 2003 4 24, p. 60.
   
      (2)  OL L 136, 2003 6 4, p. 3. Reglamentas su paskutiniais pakeitimais, padarytais Reglamentu (EB) Nr. 1046/2005 (OL L 172, 2005 7 5, p. 79).